01-114/17

**ПРЕДМЕТ:** Конкуретски захтјев за Извођење радова на изградњи Спомен-обиљежја погинулим борцима и цивилним жртвама из протеклог одбрамбено-отаџбинског рата са подручја Мјесне Борачке организације Козја Лука

Поштовани,

У име општине Фоча, позивам Вас да доставите Понуду у поступку конкуретског захтјева за достављање понуда. Процедура јавне набавке ће се обавити у складу са Законом о Јавним набавкама БиХ („Сл.Гласник БиХ“ бр.39/14), подзаконским актима који су донесени у складу са Законом и овом тендерском документацијом.

Све информације у вези са овим поступком можете добити од лица која су овлаштена да воде комуникацију у име уговора органа са понуђачима : Срђан Станковић, предсједник Предсједништва ОБО Фоча, тел. 058/210-050 или моб 066/832-071.

У складу са чланом 52. Закона о јавним набавкама БиХ , у овом поступку јавне набавке за учешће нема ограничења нити за једног привредног субјекта.

1. **Предмет набавке**
   1. Предмет јавне набавке је Извођење радова на изградњи Спомен-обиљежја погинулим борцима и цивилним жртвама из протеклог одбрамбено-отаџбинског рата са подручја Мјесне Борачке организације Козја Лука.

Набавка одобрена Одлуком Предсједништва ОБО Фоча број: 01-110/17 од 01.11.2017.године.

1.2. Рок за завршетак радова је 90 дана од дана увођења извођача у посао.

1.3.Плаћање за изведене радове:

50% аванс, а остатак од 50% по завршетку радова, окончаној ситуацији и пријему радова.

1. **Услови за учешће и потребни докази**

2.1. Да би учесвовали у конкретном поступку јавне набавке, понуђачи морају задовољити минималне квалификационе услове, утврђене сразмјерно предмету ове набавке и то :

Право понуђача на обављање професионалне дјелатности која је у вези са предметом набавке, у складу са чланом 46. Закона;

У сврху доказивања права на обављање професионалне дјелатности, у складу са чланом 46. Закона, понуђач мора доставити доказ о регистрацији у одговарајућем професионалном или другом регистру у земљи у којој је регистрован или да обезбиједи посебну изјаву или потврду надлежног органа којом се доказује његово право да обавља професионалну дјелатност, која је у вези предметом набавке. Достављени докази се признају, без обзира на којем нивоу власти издати.

**Докази који се достављају морају бити оригинали или овјерене копије(суд, нотар или општина).**

Посебно дефинисани услови за квалификацију уколико понуду доставља групу понуђача:

У случају да понуде достављају групе понуђача:

* Документи који су наведени под тачком 2 2.1. (способност обављања професионалне дјелатности) ове тендерске документације морају се посебно доставити/ припремити за сваког члана групе понуђача.

**2.2. ТЕХНИЧКА И ПРОФЕСИОНАЛНА СПОСОБНОСТ**

2.2.1. Што се тиче техничке и професионалне способности понуђачи требају испунити следеће услове у складу са чланом 48 и 51. Закона.

а) Најмање један уговор о успјешној реализацији на истим или сличним пословима, за период задњих 10(десет) године уз потврду о његовој реализацији коју даје друга уговорна страна- наручилац радова. У случају да се таква потврда из објективних разлога не може добити од те уговорне стране прихватиће се изјава понуђача о уредно извршеном уговору уз предочење доказа о учињеним покушајима да се такве потврде обезбиједе.

б) Потврда о извршеним уговорима мора садржавати следеће податке:

- Назив и сједиште уговорних страна или привредних субјеката

- Предмет уговора, вриједност уговора

- Вријеме и мјесто извршења уговора

- Наводе о уредно извршеним уговорима

2.2.2. У складу са чланом 52. Закона о јавним набавкама БиХ („Сл.Гласник Бих“ број: 39/14 од 19.05.2014.године), као и са другим важећим прописима у БиХ , уговорни орган ће одбити понуду уколико је понуђач који је доставио понуду, дао или намјерава дати, садашњем или бившем запосленом у уговорном органу, поклон, у виду новчаног износа или у неком другом облику, у покушају да изврши утицај на неки поступак или на одлуку или на сам ток поступка јавне набавке. Уговорни орган ће у писаној форми обавијестити понуђача и Агенцију за јавне набавке о одбијању понуде, те о разлозима за то и о томе ће направити забиљешку у извјештају о поступку набавке.

Понуђач је дужан уз понуду доставити овјерену код надлежног органа изјаву да није нудио мито нити учествовао у било каквим радњама чији је циљ корупција у јавној набавци ( суд,нотар, општина).

Изјава је прилог тендерској документацији.

2.2.3. У случају да се у понуди не достави наведени документ или се не достави на начин како је напријед тражено, понуђач ће бити искључен из даљег учешћа због неиспуњења наведеног услова.

**3. Захтјеви по питању језика**

3.1. Понуда и сви документи и коресподенција у вези са понудом између понуђача и уговорног органа морају бити написани на једном од служебних језика у БиХ . Штампана литература , брошуре, каталози или слично које доставља понуђач не морају бити преведени.

**4. Период важења понуде**

Период важења понуде траје 90 (деведесет)дана од дана истека рока за достављање понуда.

**5. Припрема понуда**

5.1. Понуђачи сносе све трошкове у вези са припремом и достављањем њихових понуда.

Уговорни орган није одговоран нити дужан сносити те трошкове.

5.2. Понуда се израђује на начин да чини цјелину и мора бити написана неизбрисивом тинтом. Исправке у понуди морају бити израђене на начин да су видљиве и потврђене потписом понуђача, уз навођење датума исправке. Сви листови понуде морају бити чврсто увезани на начин да се онемогући накнадно вађење или уметање листова, осим гарантних докумената. Дијелови понуде као што су узорци, каталози, медији за похрањивање података и сл. који не могу бити увезани, понуђач обиљежава називом и наводи у садржају понуде као дио понуде. Све стране понуде морају бити нумерисане на начин да је видљив редни број странице или листа, у складу са чланом 8. став (6)и (7) Упутства за припрему модела тендерске документације и понуде. Ако понуда садржи штампану литературу, брошуре, каталоге и сл. који имају изворно нумерисане бројеве, онда се ти дијелови понуде не морају додатно нумерисати.

5.3.Понуда се доставља у оригиналу и једној копији, на којима ће читко писати „ОРИГИНАЛ ПОНУДЕ“ и „КОПИЈА ПОНУДЕ“. Копија понуде садржи сва документа која садржи и оригулан. У случају разлике између оригинала и копије понуде, вјеродостојан је оригинал понуде. Копија понуде се може доставити и на медију за похрањивање података (ЦД, УСБ и сл.). Копија понуде се доставља заједно са оригиналом у једној коверти или у двије одвојене коверте, које су опет упаковане у једну заједничкунковерту или пакет.

Коверта са понудом се доставља на адресу уговорног органа: Општинска Борачка организација Фоча, Ул.“9.мај“ ( просторије ОБО Фоча). На коверти понуде мора бити назначено:

* Назив и адреса уговорног органа,
* Назив предмета набавке,
* Назив и адреса понуђача у лијевом горњем углу коверте,
* Евиденцијиски број набавке,
* Назнака“не отварај“

Све понуде које уговорном органу стигну након крајњег рока који је горе наведен биће враћене понуђачу неотворене.

5.4. Понуђачи могу измијенити или допунити своје понуде само прије истека рока за достављање понуда. Измјена и допуна понуде се доставља на исти начин као и основна понуда, са обавезном назнаком да се ради о измјени или допуни понуде. Понуђач може у истом року одустати од своје понуде, достављањем уговорном органу писане изјаве. Писана изјава се доставља на исти начин као и понуда, са назнаком да се ради о одустајању од понуде. У том случају понуда ће бити враћена понуђачу неотворена.

5.5. Понуђачи могу направити списак ( попуњен по шеми која се налази у анексу 5) информација које би се требале сматрати повјерљивим.

У колико понуђач не достави образац или достави непопуњен образац повјерљивих информација , значи да исте нема и његова понуда по том основу неће бити проглашена неприхватљивом.Ако понуђач означи повјерљивим податке који се у складу са чланом 11. Закона не могу прогласити повјерљивим, уговорни орган их неће сматрати повјерљивим, а понуда понуђача неће бити одбијена.

Тендерска документација се може преузети на један од следећих начина који изабере понуђач:

* Лично преузимање у просторијама уговорног органа.

Када понуђач упути писмени захтјев за доставу ТД , уговорни орган отпрема исту одмах, а најкасније у року од три дана од дана пријема захтјева.

Уговорни орган не може учинити доступном ТД ниједном понуђачу прије објаве обавјештења о набавци.

5.6. Заинтересовани понуђачи могу у писаној форми , тражити од уговореног органа појашњење ТД благовремено, али најкасније десет дана прије истека рока за подношење понуда.

Уговорни орган дужан је одговорити у писаној форми,а одговор с појашњењем доставља свим понуђачима који су преузели ТД у року од три дана ,а најкасније 5 дана прије истека рока за подношење понуда.

Ако одговор уговореног органа доводи до измјене ТД и те измјене од понуђача захтијевају да изврше знатне измјене и/или да прилагоде њихове понуде, уговорни орган дужан је продужити рок за подношење понуда најмање за 7 дана.

5.7. Понуда мора садржавати следеће документе:

- образац за понуду сачињен- Анекс 1. тендерске документације

- образац за изјаву понуђача- Анекс 2.тендерске документације

- образац за садржај понуде- Анекс 3. тендерске документације

- образац повјерљивих информација- Анекс 4.тендерске документације

-образац изјаве у вези члана 52(став 2.) ЗЈН-а-Анекс 5. ТД-а

- Нацрт Уговора- Анекс 6.-ТД-е

-Датум понуде,потпис овлаштеног лица понуђача и печат.

**6. Рок за достављање понуда**

6.1. Рок за достављање понуда \_\_04.12.2017.\_\_године до 12,45 сати. Јавно отварање понуда ће се одржати дана \_\_05.12.2017\_\_\_\_године у 13,00 сати у просторијама уговорног органа, Општинске Борачке организације Фоча. Понуђачи или њихови овлаштени представници, као и сва друга заинтересована лица могу присуствовати отварању понуда. Информације које се искажу у току јавног отварања понуда ће се доставити свим понуђачима који су у року доставили понуде путем записника са отварања понуда, одмах, а најкасније у року 3 дана.

На јавном отварању понуда присутним понуачима ће се саопштити следеће информације:

* Назив понуђача
* Укупна цијена наведена у понуди
* Попуст наведен у понуди, ако је посебно исказан

Представник понуђача који жели званично учесвовати на отварању понуда треба прије отварања понуда Комисији доставити пуномоћ за учешће на јавном отварању у име привредног субјекта-понуђача. Уколико нема званичне пуномоћи понуђач може као и остала заинтересована лица присуствовати јавном отварању, али без права потписа записника или предузимања било којих правних радњи у име понуђача.

**7. Критериј додјеле уговора и цијена**

7.1. Уговор се додјељује понуђачу на основу критерија:

**Најнижа цијена.**

Уговор се додјељује понуђачу који је понудио најнижу укупну цијену технички задовољавајуће понуде.

**8.Обавјештење о исходу поступка јавне набавке**

9.1. Сви понуђачи ће бити обавијештени о одлуци уговорног органа о резултату поступка јавне набавке у року од 7(седам) дана од дана доношења одлуке, и то електронским средством,факсом,поштом или непосредно. Уз обавјештење о резултатима поступка уговорни орган ће доставити понуђачима одлуку о избору најповољније понуде или поништењу поступка, као и записник о оцјени понуда.

**9. Закључење уговора и подуговарање**

10.1. Уговор ће се закључити у складу са условима из тендерске документације и прихваћене понуде и Законом о облигационим односима.

Понуђачима је дозвољено предуговарање, у складу са условима прописаним чланом 73. Закона.

Понуђач који има намјеру подуговарања дужан је у обрасцу за понуду навести назив подуговарача и/или дио уговора који намјерава дати подуговор ( најмање једну од ове двије информације, чиме је изразио намјеру подуговарања.

**10. Информације о заштити права понуђача**

11.1. У случају да је уговорни орган у току поступка јавне набавке извршио повреду одредби Закона или подзаконских аката, имате право уложити жалбу уговорном органу, на начин и у роковима прописаним чланом 99. и 101. Закона.

За све што није предвиђено овим конкурентским захтјевом, примјењују се директно одредбе Закона о јавним набавкама БиХ и подзаконских аката.

Анекс 1- Образац за достављање понуде

Анекс 2- Изјава понуђача

Анекс 3- Садржај понуде

Анекс 4- Образац повјерљивих информација

Анекс 5- Овјерена писмена Изјава у вези члана 52 (став 2.) ЗЈН-а

Предсједник Предсједништва ОБО Фоча,

Срђан Станковић